Neve Campbell

**Neve Campbell** (útspr.: [nɛv 'kæ.mbəl], likernôch "nev kêmbl"; folút: **Neve Adrianne Campbell**; Guelph (Ontario), 3 oktober 1973) is in Kanadeesk aktrise en balletdûnseresse fan mingd Joadsk-Skotsk etnysk komôf. Yn har eigen lân krige hja yn 1992 bekendheid mei har rol yn 'e tillefyzjerige *Catwalk*, foar't se yn 1994 ynternasjonaal trochbriek as Julia Salinger yn 'e searje *Party of Five*. Neitiid spile se û.m. yn films as *The Craft*, de *Scream*-rige en *[[Wild Things]]*. Sûnt 2000 is se benammen aktyf op it toaniel en spile se dêrnjonken yn in stikmannich filmhûsfilms dy't troch de resinsinten mei loovjende kritiken ûntfongen waarden, mar net folle publyk loeken.

## Libben en karriêre
### Jonkheid en oplieding
Campbell waard yn 1973 berne yn Guelph, yn 'e Kanadeeske provinsje Ontario, as de iennichste dochter yn in ymmigrantegesin mei fjouwer bern. Har heit, toaniellearaar Gerry Campbell, is in Skotske ymmigrant út Glasgow wei, wylst har mem, yoga-ynstruktrise en psychologe Marnie Neve, yn Amsterdam berne waard. Campbell har pake en beppe oan memmekant runden yn Nederlân in teäterselskip, wylst har pake en beppe oan heitekant krektlyk yn it artystefak sieten. Fia har mem stammet Campbell ôf fan Sefardyske Joaden dy't yn 1497 út Portegal ferdreaun waarden en har doe as balling yn 'e Nederlannen fêstigen. Generaasjes yn it ferline hat de famylje him op in stuit ta it roomsk-katolisisme bekeard, en yn dy religy is Campbell grutbrocht. Sels sei se dêroer: *"Ik bin in praktisearjend katolyk, mar ik kom út in line fan Joaden, dus as my frege wurdt oft ik Joadsk bin, dan sis ik fan ja."*

Campbell hat trije bruorren: Christian, Alex en Damian. Har âlden skieden doe't se noch mar twa jier wie, wêrnei't sysels en Christian meast by har heit wennen. Doe't Campbell mei seis jier in opfiering fan it ballet *De Nutekreaker* seach, besleat se dat se ballerina wurde woe. Dêrta liet se har ynskriuwe oan 'e *Erinvale School of Dance*, dêr't se trije jier lang lessen folge. Mei njoggen jier gie se nei it ynternaat fan 'e Nasjonale Balletskoalle fan Kanada, dêr't se foltiids trening en ûnderrjocht genoat en optrede yn opfierings fan *De Nutekreaker* en *[[Toarnroaske]]*. Nei't se ferskate kearen blessearre en in kear oerspand rekke wie, feroare se mei fyftjin jier fan karriêre troch har tenei ta te lizzen op aktearjen. Datselde jiers noch spile se yn *The Phantom of the Opera* yn it Canon Theatre yn Toronto, wylst se yn har berteplak Guelph de middelbere skoalle folge.

### Aktearkarriêre
Yn 1991 wie Campbell foar it earst op 'e tillefyzje te sjen yn in reklamespotsje foar Coca-Cola. Har earste haadrol yn in tillefyzjesearje hie se as Daisy yn 'e jongereinrige *Catwalk* (1992-1994), dêr't se yn Kanada in beskate bekendheid mei krige. Nei ferskate gastrollen yn oare searjes briek se yn 1994 ynternasjonaal troch mei har rol as Julia Salinger yn 'e Amerikaanske dramarige *Party of Five*, mei û.o. Lacey Chabert en Jennifer Love Hewitt, oer it wol en wee fan in gesin besteande út fiif bruorren en susters fan wa't de âlden by in auto-ûngemak om it libben kommen wiene. Dy searje rûn oant en mei 2000.

Yn 1996 hie Campbell har earste grutte filmrol yn *The Craft*. Datselde jiers spile se de haadrol (as Sidney Prescott) yn 'e horrorfilm *Scream*, dy't in ûnbidich súkses waard mei in opbringst fan $173 miljoen. Campbell wûn der in *[[Saturn Award]]* yn 'e kategory bêste aktrise mei, en der waarden trije ferfolgen op makke dy't ek tige súksesfol wiene: *Scream 2* yn 1997 ($170 miljoen), *Scream 3* yn 2000 ($160 miljoen), en *Scream 4* yn 2011 ($97 miljoen). Foar har optreden yn it twadde diel fan 'e rige wûn se de *[[MTV Movie Award]]* foar bêste aktrise. Fierders spile Campbell yn 1998 yn 'e a-typyske skriller *Wild Things*, wêryn't se ûnder mear in opsjochjaande frijsêne mei Denise Richards hie. Oare films fan harres út dy snuorje wiene û.m. *54* (1998) en *Three to Tango* (1999). Dêrnjonken liende se yn 'e tekenfilm *The Lion King II: Simba's Pride* har stim oan Simba en Nala harren dochter Kiara.

Fanôf likernôch de milenniumwiksel spile Campbell yn ferskate films dy't mar op in beheind tal plakken draaiden, mar dy't troch de resinsinten tige by tige wurdearre waarden. Dêrûnder wiene *Panic* (2000), mei William H. Macy en Donald Sutherland, *Last Call* (2002), mei Sissy Spacek en Jeremy Irons, en fierders *The Company* (2003), oer it Joffrey Balletselskip fan Chicago, en de ûnôfhinklike film *When Will I Be Loved* (2004).

Yn 2006 ferfear Campbell nei Grut-Brittanje, dêr't se yn maart fan dat jier foar it earst op 'e planken stie yn it Londenske West End, yn it stik *Resurrection Blues*, mei û.o. Matthew Modine en Maximilian Schell. Yn 'e folgjende jierren spile se yn ferskate toanielstikken yn teäters yn it West End. Letter spile se noch yn ferskillende films, en teffens hie se gastrollen yn tillefyzjesearjes as *Medium*, *The Philanthropist*, *Grey's Anatomy* en *Mad Men*. Ek wie se as stimaktrise belutsen by in ôflevering fan *[[The Simpsons]]*. Yn 2013 hie Campbell fierders noch de haadrol yn 'e tillefyzjefilm *An Amish Murder*, wêryn't se in plysjeresjersjeur spile dy't thúskomt yn har eigen Amish-mienskip, jierren nei't se in brute massamoard oerlibbe hat. 

Yn 2015 hie Campbell in gastrol yn 'e rige *Manhattan*. Fan it fjirde seizoen ôf, dat yn 2016 útbrocht waard, hie se in weromkearende rol as LeAnn Harvey yn 'e populêre dramasearje *House of Cards* fan Netflix. Yn 2018 wie se de tsjinspylster fan Dwayne Johnson yn 'e aksjefilm *[[Skyscraper (film út 2018)|Skyscraper]]*. Fierders wie Campbell dat jiers ek te sjen yn 'e ûnôfhinklike film *Hot Air*. Yn 2019 spile se yn 'e Kanadeeske dramafilm *Castle in the Ground*. Njonken har aktearwurk hat Campbell ek ferskate kearen as presintatrise yn 't spier west.

### Priveelibben
Campbell hat twaris troud west: fan 1995 oant 1998 mei de Kanadeeske barkeeper en akteur Jeff Colt, en fan 2007 oant 2011 mei de Ingelske akteur John Light. Neitiid krige Campbell in relaasje mei de Amerikaanske akteur JJ Feild, mei wa't yn augustus 2012 in soan krige, dy't Caspian neamd waard. 

## Filmografy

|-

|-
|align="center"| 1991 || *My Secret Identity* || studinte || net fermelden op 'e ôftiteling; ôfl. *Pirate Radio*
|-
|align="center"| 1992 || *The Kids in the Hall* || Laura Capelli || ôfl. 3.13
|-
|align="center"| 1992 || *Catwalk* || Daisy McKenzie || 4 ôfl.
|-
|align="center"| 1994 || *I Know My Son is Alive* || Beth || tillefyzjefilm
|-
|align="center"| 1994 || *The Forget-Me-Not Murders* || Jess Foy || tillefyzjefilm
|-
|align="center"| 1994 || *Are You Afraid of the Dark?* || Nonnie Walker || ôfl. *Tale of the Dangerous Soup*
|-
|align="center"| 1994 || *Kung Fu: The Legend Continues* || Trish Collins || ôfl. *Kundela*
|-
|align="center"| 1994 || *Aventures dans le Grand Nord* || Nepeese || ôfl. *Bari*
|-
|align="center"| 1994–2000 || *Party of Five* || Julia Salinger || 142 ôfl.
|-
|align="center"| 1995 || *MADtv* || Julia Salinger || ôfl. 1.6
|-
|align="center"| 1996 || *The Canterville Ghost* || Ginny Otis || tillefyzjefilm
|-
|align="center"| 1997 || *Saturday Night Live* || harsels || as presintatrise; ôfl. *Neve Campbell/David Bowie*
|-
|align="center"| 2002 || *Last Call* || Frances Kroll || tillefyzjefilm
|-
|align="center"| 2005 || *Reefer Madness* || Miss Poppy || tillefyzjefilm
|-
|align="center"| 2007 || *Medium* || Debra || 3 ôfl.
|-
|align="center"| 2008 || *Burn Up* || Holly || 2 ôfl.
|-
|align="center"| 2009 || *The Philanthropist* || Olivia Maidstone || 8 ôfl.
|-
|align="center"| 2009 || *Sea Wolf* || Maud Brewster || minysearje
|-
|align="center"| 2009 || *[[The Simpsons]]* || Cassandra || as stimaktrise; ôfl. *Rednecks and Broomsticks*
|-
|align="center"| 2012 || *Titanic: Blood and Steel* || Joanna || 6 ôfl.
|-
|align="center"| 2012 || *Grey's Anatomy* || dokter Lizzie Shepherd || 2 ôfl.
|-
|align="center"| 2013 || *An Amish Murder* || Kate Burkholder || tillefyzjefilm
|-
|align="center"| 2014 || *Mad Men* || Lee Cabot || ôfl. *Time Zones*
|-
|align="center"| 2015 || *Welcome to Sweden* || Diane || 4 ôfl.
|-
|align="center"| 2015 || *Manhattan* || Kitty Oppenheimer || 2 ôfl. 
|-
|align="center"| 2016–2017 || *House of Cards* || LeAnn Harvey || 26 ôfl.
|-

|-
|align="center"| 1993 || *The Dark* || plysje Jesse Donovan || 
|-
|align="center"| 1994 || *Paint Cans* || Tristesse || 
|-
|align="center"| 1994 || *The Passion of John Ruskin* || Effie Gray|| koarte film
|-
|align="center"| 1996 || *Love Child* || Deidre || 
|-
|align="center"| 1996 || *The Craft* || Bonnie Harper || 
|-
|align="center"| 1996 || *Scream* || Sidney Prescott|| 
|-
|align="center"| 1997 || *Scream 2* || Sidney Prescott || 
|-
|align="center"| 1998 || *Wild Things* || Suzie Marie Toller || 
|-
|align="center"| 1998 || *54* || Julie Black || 
|-
|align="center"| 1998 || *Hairshirt* || Renée Weber || 
|-
|align="center"| 1998 || *The Lion King II: Simba's Pride* || Kiara || as stimaktrise
|-
|align="center"| 1999 || *Three to Tango* || Amy Post || 
|-
|align="center"| 2000 || *Drowning Mona* || Ellen Rash || 
|-
|align="center"| 2000 || *Panic* || Sarah Cassidy || 
|-
|align="center"| 2000 || *Scream 3* || Sidney Prescott || 
|-
|align="center"| 2002 || *Investigating Sex* || Alice || 
|-
|align="center"| 2003 || *Lost Junction* || Missy Lofton || 
|-
|align="center"| 2003 || *The Company* || Loretta "Ry" Ryan || ek senarioskriuwster en filmprodusinte 
|-
|align="center"| 2003 || *Blind Horizon* || Chloe Richards || 
|-
|align="center"| 2004 || *When Will I Be Loved* || Vera Barrie || 
|-
|align="center"| 2004 || *Churchill: The Hollywood Years* || prinsesse Elizabeth || 
|-
|align="center"| 2006 || *Relative Strangers* || Ellen Minola || 
|-
|align="center"| 2007 || *Partition* || Margaret Stilwell || 
|-
|align="center"| 2007 || *I Really Hate My Job* || Abi || 
|-
|align="center"| 2007 || *Closing the Ring* || Marie || 
|-
|align="center"| 2008 || *Agent Crush* || Cassie || as stimaktrise
|-
|align="center"| 2011 || *Scream 4* || Sidney Prescott || 
|-
|align="center"| 2011 || *The Glass Man* || Julie Pyrite || 
|-
|align="center"| 2015 || *Walter* || Allie || 
|-
|align="center"| 2018 || *[[Skyscraper (film út 2018)|Skyscraper]]* || Sarah Sawyer || 
|-
|align="center"| 2018 || *Hot Air* || Valerie Gannon || 
|-
|align="center"| 2019 || *Castle in the Ground* || Rebecca || 
|-
|align="center"| 2020 || *Clouds* || Laura Sobiech || 
|-
|}

## Keppelings om utens
*  Folsleine filmografy fan Neve Campbell yn 'e ''Internet Movie Database'' (IMDb)